《水退》
宋代·苏寿元

转眼江流已昨非，便随鸥鹭省渔砚。
飞花无复浪千顷，倒影依然山四周。
不向静中观物理，更于何处觅天机。
兴来倚杖斜阳外，弄篇潺湲未肯归。

作者简介：宋元间福州福安人，字仁仲，号北溪。九岁能属文。弱冠游太学，以文名。宋亡，隐居建阳。时太学生至京师者皆授郡博士。或劝之出，不听，以《春秋》、《四书》教学者。有《春秋经世》、《春秋大旨》。